Suchinthana/si-wikipedia huggingface dataset:
අන්ඩ(ර්) ද ඩෝම් (ටෙලිනාට්‍ය මාලාව)

අන්ඩ(ර්) ද ඩෝම් යනු ඇමරිකානු විද්‍යා ප්‍රබන්ධ රූපවාහිනී ටෙලිනාට්‍ය මාලාවකි. එය පළමු වරට විකාශය වූයේ 2013 ජූනි 24 දින CBS නාලිකාවේය. ස්ටීෆන් කිං විසින් එම නමින්ම රචනා කරන ලද නවකතාවක් ඇසුරින් බ්‍රයන් කේ. වෝඝන් විසින් මෙම ටෙලිනාට්‍ය මාලාව නිර්මාණය කරන ලදී. පළමු කතාමාලාව සඳහා වෝඝන්, කිං, සහ ස්ටීෆන් ස්පිල්බර්ග් ඇතුළු කණ්ඩායමක් විධායක නිෂ්පාදනයෙන් දායක විය. කතාමාලා 3 ක් දක්වා දිගහැරුණු මෙම ටෙලිනාට්‍ය මාලාව, 2015 අගෝස්තු 31 දින CBS නාලිකාව විසින් අවලංගු කර දමන ලදී.

කතාව 
ඇමරිකා එක්සත් ජනපදයේ, මේන් ජනපදයේ, 'චෙස්ටර්ස් මිල්' නමැති කුඩා නගරය විනිවිද පෙනෙන සහ විනාශ කල නොහැකි යැයි හැඟෙන අති විශාල ආවරණයකින් හදිසියේම වැසී යයි. එම නිසා එම නගරයේ වැසියන් එම මොහොතේ සිට භාහිර ලෝකයෙන් හුදකලා වේ. නගරයේ අන්තර්ජාල සම්බන්ධතා හා දුරකථන සම්බන්ධතා විසන්ධි වන අතර ඉතිරි වන්නේ සීමාසහිත ගුවන්විදුලි සන්නිවේදන හැකියාවක් පමණි. අවසන් වෙමින් පවතින නගරයේ සම්පත් සහ වර්ධනය වෙමින් පවතින අර්බුධකාරී තත්වය හමුවේ නගර වැසියන් ජීවත් වීම සඳහා සටනක යෙදේ. ආරක්ෂක අංශ, රජය සහ ජනමාධ්‍ය මෙම ආවරණය බිඳ හෙලීමට වෙර දරන අතරතුර, ඇතුලත සිරවී සිටින පිරිසක් විසින්, මෙම ආවරණය කුමක්ද, එය පැමිණියේ කොහිසිටද, සහ එය ඉවත් වන්නේ කවදාද  (කවදා හෝ ඉවත් වෙනවානම්) යන කරුණු අවබෝධ කරගැනීමට උත්සහ දරයි.රූපවාහිනී කතාමාලා
නිකලස් ස්ට්‍රෝන්ග්

නිකලස් ස්ට්‍රෝන්ග් යනු ඇමරිකානු රංගන ශිල්පියෙකි. ඇමරිකානු විද්‍යා ප්‍රබන්ධ ටෙලිනාට්‍ය මාලාවක් වන 'අන්ඩ(ර්) ද ඩෝම්' හි "ෆිල් බුෂී" නමැති ගුවන්විදුලි නිවේදකයාගේ චරිතයට ඔහු රංගනයෙන් දායක වේ.

නළුවන්
ජෝන් එෆ්. කෙනඩි ඝාතනය

ඇමරිකානු එක්සත් ජනපදයේ  35 වන ජනාධිපතිවරයා වූ  ජෝන් ෆිට්ස්ජෙරල්ඩ් කෙනඩි, 1963 නොවැම්බර් 22 වන සිකුරාදා දිනදී,    ටෙක්සාස් ජනපදයේ,  ඩලස් නුවර,  ඩීලී ප්ලාසා පෙදෙසේදී,  මධ්‍යම සම්මත වේලාවෙන් ප.ව. 12:30 ට (18:30 UTC) වෙඩි තබා ඝාතනය කරන ලදී.  ලී හාවි ඔස්වල්ඩ් විසින්, කෙනඩි වෙත මරණීය තුවාල ගෙන දෙන ලෙසින් වෙඩි තබන ලද්දේ, ජනාධිපති බිරිය වූ ජැකොලින්, ටෙක්සාස් ආණ්ඩුකාරවර ජෝන් කොනලි සහ, කොනලිගේ බිරිය නෙලී සමගින්, ජනාධිපතිමය  මෝටර් රථ පෙරහරක ගමන් කරමින් සිටියදීය. 1963 නොවැම්බර සිට 1964 සැප්තැම්බර දක්වා දස-මසක් පුරා පවත්වන ලද විමර්ෂණයට පසුව, වොරන් කොමිෂන් සභාව විසින් අවසන් තීරණයකට එළඹියේ, කෙනඩි ඝාතනය අරභයා ඔස්වල්ඩ් විසින් ස්වීය ලෙසින් ක්‍රියා කරන ලද බවත්, ඔස්වල්ඩ් නඩු විභාගයකට පෙනී සිටීමට හැකි වීමට පෙර ඔහු මරාදැමූ, ජැක් රූබි විසින් ද ස්වීය ලෙසින් ක්‍රියා කරමින් එසේ කල බවත්ය.

සටහන්

ආශ්‍රිත

 

 
 ඇමරිකානු දේශපාලනයෙහි 1963 වසර
ටෙක්සාස්හී 1963 වසර
එක්සත් ජනපදයෙහි 1963 වසරෙහි වූ මිනීමැරුම්
 ඩලස්, ටෙක්සාස් හී 20වන සියවස
ටෙක්සාස්හී ගිනි අවියකින් සිදු කල මරණ
ජෝන් එෆ්. කෙනඩි
ටෙක්සාස්හී මිනීමැරුම්
ටෙක්සාස්හී අපරාධ
සුන්දර බිරිඳ

සුන්දර බිරිඳ

පලමු ප්‍රදර්ශන දිනය 1960.04.28 

සිංහල සිනමාවේ 67වන චිත්‍රපටය

අධ්‍යක්ෂණය ටී.යෝගනාදන් 

ඉදිරිපත්කිරීම- සිලෝන් එන්ටර්ටේන්මන්ට්ස්

චිත්‍රාගාරය- වාහිනී මදුරාසිය

සංගීතය -ටී.ආර් පාපා

දෙබස්, ගීත රචනය- ඩබ්ලියු ඇල්ෆ්‍රඩ් සිල්වා

රංගනය- රවීන්ද්‍ර රූපසේන, ලීනා ද සිල්වා, රීටා රත්නායක, ආනන්ද ජයරත්න, ක්ලැරිස් ද සිල්වා, ඇල්.ඇම්.පෙරේරා, අශෝක පොන්නම්පෙරුම, ක්‍රිස්ට් ලෙනාර්ඩ් පෙරේරා, ඇලෝයි විජේරත්න, ඇනස්ටා ප්‍රනාන්දු, ලිලියන් එදිරිසිංහ

මූලාශ්‍ර 

සිංහල සිනමාව
සුජිත් සංජය පෙරේරා

ගෞරවණීය  සුජිත් සංජය පෙරේරා  (ඉංග්‍රීසි: Sujith Sanjaya Perera) පාර්ලිමේන්තු මන්ත්‍රී කෑගල්ල දිස්‌ත්‍රික්‌කය, හිටපු පලාත් සභා මන්ත්‍රී කෑගල්ල  දිස්‌ත්‍රික්‌කය. සුජිත්, හිටපු ගරු වින්සන්ට් පෙරේරා අමාත්‍ය තුමාගේ පුත්‍රයෙකි.

ජීවන සටහන්
මෙතුමා  කොළඹ නාලන්දා විද්‍යාලයයේ ආදි සිසුවෙකි.

ආශ්‍රිත

කොළඹ නාලන්දා විද්‍යාලයයේ ආදි සිසු දේශපාලනඥයින්

 Sujith Sanjaya Perera

 
චරිත කතා
ශ්‍රී ලාංකිකයෝ
ලංකික දේශපාලනඥයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
සඳදුන්න

සඳදුන්න, (චන්ද්‍ර දේදුන්න හෝ  සුදු දේදුන්න ලෙසින්ද හැඳින්විය හැකිය.), දිවාකාලයේදී අහසේ ඇති ජලවාෂ්ප වෙත සූර්යාලෝකය පතිත වීමෙන් දේදුන්න ඇති වන ලෙසින්ම, සඳ එළිය සහිත රාත්‍රී කාලයේදී ඇතිවන දේදුනු විශේෂයකි. සඳදුන්න එතරම් පැහැදිලිව නොපෙනේ. එයට හේතුව සඳෙහි පෘෂ්ඨය මඟින් පරාවර්තනය කරන ආලෝක ප්‍රමාණය ඉතාම සුළු ප්‍රමාණයක් වීමයි. එය සෑම විටම අහසේ සඳ පවතින දිශාවට විරුද්ධ දිශාවෙහි දක්නට ලැබේ.

මෙලෙස තුනී රිදී පැහැති ඉරක් ලෙසින් සඳදුන්නක් දර්ශණය වීමට හේතුව වන්නේ එහි පවතින ආලෝකය මිනිස් ඇසෙහි වර්ණ සංවේදී කේතු සෛල උත්තේජනය කිරීමට තරම් ප්‍රමාණවත් නොවන නිසයි. එබැවින් එය සුදු පැහැයකින් යුතුව දිස්වේ. කෙසේනමුත් සඳදුන්නක වර්ණ ඡායාරූපයක් ලබා ගැනීම මඟින් දැකගත හැකියි. .

සඳදුන්න පිළිබඳව ඇරිස්ටෝටල්ගේ Meteorology (circa 350 BC), ග්‍රන්ථයේ සහ 1847 වර්ෂය දරණ ප්‍රකාශණයේත් සඳහන් වී තිබේ.

නිර්මාණය වන අයුරු 
සඳදුන්න ඉතාම පහසුවෙන් නැරඹීම සඳහා සඳෙහි කලාව පුර සඳ තත්ත්වයේ හෝ ඊට ආසන්නතම තත්ත්වයක පැවතිය යුතු වේ. එමෙන්ම ක්‍ෂිතිජය මට්ටමේ සිට අංශක 42 කට වඩා අඩු උසකින් චන්ද්‍රයා අහසේ පැවතිය යුතුයි. රාත්‍රී අහස ඉතා අඳුරු වීම සුදුසුයි. හිරු උදාවට පැය 2 සිට 3 කට පෙර සහ හිරු බැසයාමට පැය 2 සිට 3 කට පසුවත් මෙය පහසුවෙන් දැකගත හැකියි. චන්ද්‍රයාට විරුද්ධ පසින් වැහි බිඳු පතිත වීම හෝ කඩා හැලෙන දිය ඇල්ලකින් ජල වාෂ්ප නිකුත් වීම සිදු විය යුතුයි. මෙම සාධක වල සංකලනයෙන් සඳදුන්නක් නිර්මාණය වීම සිදුවේ. නමුත් දේදුන්නක් ඇති වෙනවාට වඩා සඳදුන්නක් ඇතිවීම ඉතාම දුර්ලභ සිදුවීමකි. සඳදුන්නක් දැක ගත හැකි ස්ථාන වශයෙන් Waimea 'Kamuela', Hawaii Island, Hawaii යන ස්ථාන උදාහරණ වශයෙන් ගෙන හැර දැක්විය හැකිය.

දැකිය හැකි ස්ථාන 

ලොව පුරා විවිධ ස්ථාන කිහිපයකදීම ජල වාෂ්ප, මීදුම හෝ තුෂර මඟින් සඳදුන්න නිර්මාණය වීම සුලබව දැකගත හැකියි. ඇමෙරිකා එක්සත් ජනපදයේ කැලිෆෝනියා ප්‍රාන්තයේ ඇති Yosemite ජාතික උද්‍යානය සහ Cumberland Falls දිය ඇල්ල අසළ, Corbin, Kentucky දියඇල්ල අසළත් සුලබව දැකගත හැකියි. අප්‍රිකාවේ සැම්බියාව සහ සිම්බාබ්වේ අතර දේශසීමාවේ පිහිටි Victoria දිය ඇල්ල සහ ක්‍රෙයෝෂියාවේ Plitvice Lakes විල අසලද සඳදුන්න දැක ගත හැකියි.

සමුද්දේශ 
‘සඳදුන්න‘ - තරු පිරි අහසක දේදුන්නක් බලමු. 
Moonbow picture
උදයගිරි රජ මහා විහාරය

උදයගිරි රජ මහා විහාරය ශ්‍රී ලංකාවේ අම්පාර දිස්ත්‍රික්කයේ උහන ප්‍රදේශයේ පිහිටි පැරණි රජ මහා විහාරයක් වේ. එය අම්පාර-මහඔය මාර්ගයේ, අම්පාර සිට කිලෝ මීටර 13ක් පමණ දුරින් පිහිටා ඇත. විහාරය අදින් වසර 1000කට පමණ පෙර ඉදිකරන ලද විහාරයක් සේ සැළකේ.

ඉතිහාසමය සාධක

විහාරයට ප්‍රවිශ්ඨ වන ඇතුල් දොරටුව අසල ක්‍රිස්තු වර්ෂ දසවන සයවසට අයත් පැරණි ශිලා ස්ථම්භයක් දැකගත හැකිවේ. ක්‍රිස්තු වර්ෂ 903 - 914 සමයේ රජකම් කල පළමුවන උදය රජුගේ අණපරිදි, උදය, අභය යන සේනාධිපතීන් විසින් මෙම විහාරය සතු ඉඩම් වෙළෙට්ඨ (ධාන්‍ය) බද්දෙන් නිදහස් කරනු ලැබූ බව එම ශිලා ස්ථම්භයෙහි දක්වා තිබේ. කෙසේ නමුදු විහාරයේ දැකගත හැකි පෞරාණික නටඹුන් අනූව මෙම විහාරය ක්‍රිස්තු පූර්ව යුගයේ නිමවන ලද්දක් බව පුරාවිද්‍යාඥ මතය වී තිබේ. 

එසේම පළමුවන පරාක්‍රමබාහු රජු හා සුගලා දේවිය අතර සටන සිදුවූ ස්ථානය ලෙසද මෙම විහාර පරිශ්‍රය සැළකේ.

මූලාශ්‍ර

රජමහා විහාර
අම්පාර දිස්ත්‍රික්කයේ බෞද්ධ සිද්ධස්ථාන
අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
ප්‍රකාශ රසායනික ධූමිකාව

ප්‍රකාශ රසායනික ධූමිකාව යනු කහ පැහැයට හුරු තිමිරයකි. එය පෙනීමට බාධා කරන අතර ඇස්වල දැවිල්ල ඇති කරයි. ධූමිකාවක් (Smog) යනු දුමෙහි (smoke) හා මීදුමෙහි (fog) සංයෝජනයකි.

මෝටර් රථ වලින් නිකුත් කෙරෙන දුමෙහි NOx සහ නො දැවුණු හයිඩ්‍රොකාබන (CxHy) අඩංගු වේ. හිරු එළිය හමුවේ හා 15oC ක‍ට ඉහළ උෂ්ණත්වවල දී ඒවා ඕසෝන් ඇල්ඩිහයිඩ, පෙරොක්සි ඇසිටිල් නයිට්‍රේට (PAN), පෙරොක්සි ඛෙන්සිල් නයිට්‍රේට (PBN) යනාදියට පරිවර්තනය වේ. මෙම රසායන ද්‍රව්‍ය සූර්යාලෝකය හමුවේ නිපදවෙන බැවින් මෙය ප්‍රකාශ රසායනික ධූමිකාව ලෙස හැඳින්වේ.

ප්‍රකාශ රසායනික ධූමිකාවල බලපෑම් 
මිනිසාගේ සෞඛ්‍යය හා සනීපරක්ෂාව කෙරෙහි වන බලපෑම්
ප්‍රකාශ-රසායනික ධූමිකා ශ්වසන පද්ධතියට බලපාන අතර කැස්ස, හතිය වැනි රෝගාබාධවලට හේතු වේ.
ද්‍රව්‍යවලට හානි වීම
ද්විත්ව බන්ධනවල විඛණ්ඩනයට හේතු වන නිසා ඕසෝන් රබර්වල හා රෙදිවල ගුණාත්මක අගය අඩු කරන අතර වර්ණක විරංජනය කරයි.
වායුගෝලය කෙරෙහි ඇති කරන බලපෑම්
එයරොසොල අංශු ආලෝකය ප්‍රකිරණය කරමින් පෙනීමට බාධා ඇති කරයි.
ශාක කෙරෙහි ඇති කෙරෙන බලපෑම්
ප්‍රකාශ රසායනික ධූමිකාවෙන් ඇති වන බොහොමයක් ඵල ශාකවලට විෂ සහිතය.
ප්‍රකාශ රසායනික ධූමිකාවෙහි ඵල මගින් ශාක වර්ධනය අඩාල කරනු ලබයි. මෙය ආහාර නිෂ්පාදනය කෙරහි බලපානු ලබයි.

රසායන විද්‍යාව
පරිසර දූෂණය
ශ්‍රී ලංකාවේ පුරාවිද්‍යා ආරක්‍ෂිත ස්මාරක ලැයිස්තුව

thumb|396x396පික්|පුරා විද්‍යාත්මක ස්මාරක 

මෙහි දැක්වෙන්නේ ශ්‍රී ලංකාවේ පුරාවිද්‍යා දෙපාර්තමේන්තුව මගින් ප්‍රකාශයට පත් කරන ලද සංක්ෂිප්ත පුරාවිද්‍යා ආරක්‍ෂිත ස්මාරක ලැයිස්තුවක් වේ. මෙහි වගුගත කොට ඇති පුරාවිද්‍යා ස්ථාන වලට අමතරව තවත් ස්ථාන රාශියක් දිවයින පුරා දැකගත හැකි වේ. ශ්‍රී ලංකාව සතුව වර්ථමානයේ පුරාවිද්‍යා ස්ථාන හා ස්මාරක 250,000 ක් පමණ පවතී.  පුරාවිද්‍යා ස්ථාන ගවේෂණය කොට අනාගතය සඳහා නිසි පරිදි වාර්ථා කිරීම හා සංරක්ෂණයට පියවර ගැනීම වැදගත් කරුණක් සේ සැළකේ.

පුරාවස්තු
වර්ෂ 1815 මාර්තු 02 දිනට වඩා පැරණි චංචල හෝ නිශ්චල දේපළක්, 1940 අංක 09 දරන පුරාවස්තු ආඥා පනත සහ 1998 අංක 24 දරන පුරාවස්තු (සංශෝධිත) පනතට අනුව, පුරාවස්තුවක් ලෙස නම් කෙරිය හැකි වේ. මීට අමතරව වසර 100 කට වඩා පැරණි වංචල දේපලක් අදාල විෂයභාර අමාත්‍යවරයාගේ තීරණයකට අනුව පුරාවස්තුවක් ලෙස නම් කළ හැකිය.

උතුරු පළාත

කිළිනොච්චිය‎ දිස්ත්‍රික්කය

මන්නාරම දිස්ත්‍රික්කය‎

මුලතිව් දිස්ත්‍රික්කය

යාපනය‎ දිස්ත්‍රික්කය

වවුනියාව දිස්ත්‍රික්කය‎

උතුරුමැද පළාත

අනුරාධපුර දිස්ත්‍රික්කය

පොළොන්නරුව දිස්ත්‍රික්කය

ඌව පළාත

බදුල්ල දිස්ත්‍රික්කය

මොණරාගල දිස්ත්‍රික්කය

දකුණු පළාත

ගාල්ල දිස්ත්‍රික්කය

මාතර දිස්ත්‍රික්කය

හම්බන්තොට දිස්ත්‍රික්කය

නැගෙනහිර පළාත

අම්පාර දිස්ත්‍රික්කය

ත්‍රිකුණාමලය දිස්ත්‍රික්කය

මඩකළපුව දිස්ත්‍රික්කය

බස්නාහිර පළාත

කළුතර දිස්ත්‍රික්කය

කොළඹ දිස්ත්‍රික්කය

ගම්පහ දිස්ත්‍රික්කය

මධ්‍යම පළාත

නුවරඑළිය දිස්ත්‍රික්කය

මාතලේ දිස්ත්‍රික්කය

මහනුවර දිස්ත්‍රික්කය

වයඹ පළාත

කුරුණෑගල දිස්ත්‍රික්කය

පුත්තලම දිස්ත්‍රික්කය

සබරගමුව පළාත

කෑගල්ල දිස්ත්‍රික්කය
ඉක්මන්ට update කරන්නම්

රත්නපුර දිස්ත්‍රික්කය

මේවාද බලන්න
පුරාවිද්‍යා දෙපාර්තමේන්තුව

මූලාශ්‍ර

ශ්‍රී ලංකාව හා සබැඳි ලැයිස්තු
ශ්‍රී ලංකාවේ පුරාවිද්‍යා ආරක්‍ෂිත ස්මාරක
අල්ටිමේට් ෆයිටින් චැම්පියන්ශිප්

අල්ටිමේට් ෆයිටින් චැම්පියන්ශිප් (Ultimate Fighting Championship - UFC) යනු මිශ්‍ර සටන් ශිල්ප (mixed martial arts - MMA) පාදක වූ ඇමරිකානු සංවිධානයකි. මෙය ලොව විශාලත  මිශ්‍ර සටන් ශිල්ප ප්‍රවර්ධනය වේ. හි ප්‍රධාන කාර්යාලය නෙවාඩා ප්‍රාන්තයේ ලාස් වේගාස් හි පිහිටා ඇත.  මෙය සූෆා සමාගමට (Zuffa, LLC.) අයත් අතර එම සමාගම විසින් මෙහයවනු ලබයි.

බාහිර සබැදි 
 UFC නිල වෙබ් අඩවිය
 UFC නිල නීති පද්ධතිය
 අතීතයේ සිට වර්තමානය දක්වා පැවති ඉසව් වල ප්‍රතිඵල හා සටන් ශිල්පීන්ගේ වාර්තා පිලිබද දත්ත ගබඩාව
ඔගස්ටස්

ඔගස්ටස් (; 23 සැප්තැම්බර්  ක්‍රිපූ 63– 19 අගෝස්තු ක්‍රිව 14) යනු,  රෝමානු අධිරාජ්‍යයෙහි ප්‍රාරම්භකයා සහ එහි පළමු අධිරාජයා ලෙසින්, ක්‍රිපූ 27 සිට  ක්‍රිව 14 හී ඔහුගේ මරණය දක්වා පාලනය කල තැනැත්තේ වෙයි.

අධෝසටහන්

ආශ්‍රිත
මැග්නීසියම්

මැග්නීසියම් ( /mæɡˈniːziəm/ mag-NEE-zee-əm) යනු රසායනික මූලද්‍රව්‍යකි. එහි සංකේතය Mg වන අතර, පරමාණුක ක්‍රමාංකය 12 වේ. සුලබ ඔක්සිකරණ අංකය +2 වේ. එය ක්ෂාරීය පාංශු ලෝහයකි. පෘථිවි පෘෂ්ඨයේ අටවන වඩාත්ම බහුල මූලද්‍රව්‍ය වේ. එය ස්කන්ධය අනුව 2% පමණ වේ. එමන්ම සමස්තයක් ලෙස දැනට හදුනාගෙන ඇති  විශ්වයේ නවවන ස්තානයේ පවතී. මැග්නීසියම් අයනය සතු ජලය තුල අධික ද්‍රාව්‍යතාවය නිසා එය මුහුදු ජලයේ තෙවනියට වැඩිම මූලද්‍රව්‍ය වේ.

මේවාත් බලන්න 
ආවර්තිතා වගුව

අදාල 

මූලද්‍රව්‍යය
ඉලෙක්ට්‍රෝන කවච

ඉලෙක්ට්‍රෝන කවච යනු පරමාණු වල න්‍යශ්ටිය වටා පිහිටන කොටසයි.

ඉලෙක්ට්‍රෝන කවචයකට ඉලෙක්ට්‍රෝන උප කවච හෝ උප මට්ටම් එකක් හෝ වැඩි ගණනක් පිහිටයි. 

බෝර් ආකෘතියට අනුව ඉලෙක්ට්‍රෝන කවච නම් කෙරේ.

උප කවච හෙවත් උප මට්ටම් 
ඉලෙක්ට්‍රෝන උප මට්ටම් s, p, d, f, g, h, i, ආදිය., යන අකුරු වලින් නම් කෙරේ. එවා සදහා උද්දිගාංශ ක්වොන්ටම් අංක 0, 1, 2, 3, 4, 5, 6, වේ.

අදාල  

රසායන විද්‍යාව
මූලද්‍රව්‍යය
ශ්‍රී ලාංකික රජවරුන් ලැයිස්තුව

විජය රජු = අනුරාදපුර
පන්ඩුකාබය රජු =අනුරාදපුර
මුටසිව රජු = අනුරාදපුර
දේවානම්පියතිස්ස රජු = අනුරාදපුර
අනුලා දේවි = අනුරාදපුර
 කාවන්තිස්ස රජු = මාගම
එලාර රජු [ආක්‍රමනිකයො] =අනුරාදපුර
දුටුගෙමුනු රජු = මාගම,අනුරාදපුර
සද්දාතිස්ස රජු =අනුරාදපුර
සේන සහ ගුත්තික [ආක්‍රමනිකයො]=අනුරාදපුර
දාතුසේන රජු =අනුරාදපුර
කාශ්යප රජු = සීගිරිය
මහසෙන් රජු = අනුරාදපුර
වසබ රජු = අනුරාදපුර
මහා පරාක්‍රමබාහු රජු = පොලොන්නරුව
නිශ්ශන්කමල්ල රජු = පොලොන්නරුව
වලගම්බා රජු = අනුරාදපුර
සොමා දේවි = පොලොන්නරුව
ලීලාවතී දේවි = පොලොන්නරුව
ශ්‍රී වික්‍රම රාජසින්හ රජු = මහනුවර

<div style="width: 95%; height: 20em; overflow: auto; border: 2px solid #088;">
{| width=95% class="wikitable"
!අනු අංකය 
!රජු 
!රජ කල කාලසීමාව  
!මුහුණදුන් යුද්ධ 
!රජකළ නුවර  
!පූර්වප්‍රාප්තිකයා 
!අනු ප්‍රාප්තිකයා
!කල සේවාවන්
|-
|align=center| 1
|align=center|  මහා රාවණා රජ  
|align="center"|ක්‍රි.පු  
|align="center"| රාමා සමග කල රාම -රාවණා යුද්දය ක්‍රි.පු.1810
|align="center"| ----- 
|align="center"| -----
|align="center"| ----- 
|align="center"| ----- 
|-
|-
|align=center| 2
|align="center"| විජය  රජු
|align="center"|ක්‍රි.පු. 543-505 (38)  
|align="center"| --- 
|align="center"| තම්මැන්නාපුර  
|align="center"| ---- 
|align="center"| ---- 
|align="center"| ----- 
|-
|-
|align=center| 3
|align="center"| උපතිස්ස රජු  
|align="center"| ක්‍රි.පු. 505-504  
|align="center"| --- 
|align="center"| උපතිස්සපුර   
|align="center"| ---- 
|align="center"| ---- 
|align="center"| ----- 
|-
|-
|align=center|4
|align=center| පඩුවස්දෙවූ රජු   
|align="center"| ක්‍රි.පු. 504-474  
|align="center"| --- 
|align="center"| උපතිස්සපුර   
|align="center"| ---- 
|align="center"| ---- 
|align="center"| ----- 
|-
|-
ද්‍රවාංකය

කිසියම් ද්‍රව්‍යයක ද්‍රවාංකය යනු එම ද්‍රව්‍යය සාමාන්‍ය පීඩනයේදී ඝන අවස්ථාවේ සිට ද්‍රව අවස්ථාවට පත්වන උෂ්ණත්වයයි. ජලය සඳහා, මෙය  0 °C (32 F, 273.15 K) වේ.

දියර ද්‍රව්‍යයක් ඝන බවට පත් වූ විට, බොහෝ මිනිසුන් හිමාංකය යයි කියනු ලැබේ.  බොහෝ ද්‍රව්‍යය සඳහා, (වතුර මෙන්) මෙය ද්‍රවාංකය හා සමාන වේ 

සමහරක් ද්‍රව්‍යයන් හෝ අපද්‍රව්‍ය එකතු කිරීම මගින් මිශ්‍රණයක ද්‍රවාංකය වෙනස් වේ: උදාහරණයක් ලෙස, සීනි හෝ ලුනු  මගින් ද්‍රවාංකය අඩු වේ, මදයසාර මගින් ද්‍රවාංකය වැඩි වේ.

රසායන විද්‍යාව
තාපගති විද්‍යාව
තාපාංකය

කිසියම් ද්‍රව්‍යයක තාපාංකය යනු එම ද්‍රවය නටන උෂ්ණත්වය හෝ වේගවත් වාෂ්පීකරණ තත්වයකට ඇතුල් වන උෂ්ණත්වය වේ. පිරිසිදු ජලය සඳහා මෙය 100°C හෙවත්  212°F වේ. තාපාංකය යනු ලබන්නේ ද්‍රවයේ සංශුද්ධ වාෂ්ප පීඩනය එක් වායුගෝල පීඩනයකට (1 atm) සමානවන විට පවතින උෂ්ණත්වයයි.

තාපාංක කිහිප ආකාරයකින් වෙනස් කළ හැක. ද්‍රවයට වෙනත් ද්‍රව්‍ය එකතු කිරීම මගින් සාමාන්‍යයෙන් තාපාංකය වෙනස් වේ. එමෙන්ම ද්‍රවයේ පීඩනය වෙනස් කිරීම මගින්ද තාපාංකය වෙනස් වේ.

සීනි, ලුණු හෝ වෙනත් අපද්‍රව්‍යය ජලයට එකතු කළ විට සාමාන්‍යයෙන් තාපාංකය ඉහළ වනු ඇත. ඇල්කොහොල් (මධ්‍යසාර) එකතු කිරීමෙන් තාපාංකය අඩු කර ගත හැකිය.

රසායන විද්‍යාව
තාපගති විද්‍යාව
පුෂ්පය

පුෂ්පයක්  යනු විකරණය වූ ප්‍රරෝහයකි .එනම් අංකුරයක් වැඩී ප්‍රරෝහයක් ඇති කරනු වෙනුවට එය විකරණය වී මලක් සාදයි.පුෂ්පය ශාක කඳට සවි වන්නේ වෘන්තය හෙවත් නැතුව මගිනි.වෘන්තයේ පුෂ්පයට සවිවන අග්‍රය තරමක් විශාල වී ඇත.මෙය ග්‍රාහකය ලෙස හදුන්වනු ලැබේ.පුෂ්පයෙහි සියලු කොටස් ග්‍රාහක මත වලයාකාරව පිහිටයි.

කොටස් වර්ග  හතරක් වලයන් හතරක පිහිටා ඇති අයුරු හඳුනා ගත හැකිය.ඒවා නම් මනිය,මුකුටය,පුමන්ගය හා ජායාන්ගය වේ.

ශාක
මිශ්‍ර සටන් ශිල්ප

මිශ්‍ර සටන් ශිල්ප (Mixed martial arts හෝ MMA) දෙමුහුන් සටන් කලා වර්ගයකි. එයට සටන් ක්ෂේත්‍ර ඕනෑම මිශ්‍රණයක් හෝ සටන් කලාවන් දෙකක් හෝ ඊට වැඩි ඕනෑම ගණනක සම්මිශ්‍රණයක් ඇතුළත් වේ. Bellator, WSOF, ONE Championship හා UFC මිශ්‍ර සටන් ශිල්ප ක්‍රීඩාව ප්‍රවර්ධනය කරන සමාගම් ය.

නීති රීති 
MMA සටනක් සංවිධානය කරන අය හට එම තරගයේ නීති තීරණය කළ හැක.

සටන් කලා වර්ග 
වර්තමාන මිශ්‍ර සටන් ශිල්ප වර්ග 2ක් පවතී. 
Vale Tudo (බ්‍රසීල) 
Japanese Shootfighting.

ආශ්‍රිත

බාහිර සබැදි 
 ලෝක නිදහස් සටන් සංවිධානය
 ලෝක ආධුනික ක්‍රීඩා කික් බොක්සිං සංවිධානය (World amateur sport Kickboxing Organization - W.A.S.K.O. )

උතුරු ඇමරිකාව

එක්සත් ජනපදය 
 Ultimate Fighting Championship
 King Of The Cage
 International Fighting League

කැනඩාව 
 MMA CANADA

දකුණු ඇමරිකාව

බ්‍රසීලය 
 Meca FC
 Storm Samurai
 Jungle Fight
 International Vale Tudo Championship

යුරෝපය

එක්සත් රාජධානිය 
 Cage Rage
 Cage Warriors

ඩෙන්මාර්කය සහ ස්වීඩනය 
 European Vale Tudo (Denmark, Sweden)

ස්පාඤ්ඤය 
 KO Arena

පෝලන්තය 
 Konfrontacja Sztuk Walki (The Martial Arts Confrontation)

ආසියාව

ජපානය 
 Pride Fighting Championship
 Pancrase
 Shooto
 K-1 Hero's
ලෝක වෙළඳ මධ්‍යස්ථානය (2001-වර්තමානය)

මෙම ලිපිය සැප්තැම්බර් 11 ප්‍රහාර වලින් පසුව ඉදිකළ නිව්යෝර්ක් නුවර නව ලෝක වෙළඳ මධ්‍යස්ථානය පිලිබඳ වේ. සැප්තැම්බර් 11 ප්‍රහාර මගින් විනාශ වූ මුල් ලෝක වෙළඳ මධ්‍යස්ථානය සඳහා ලෝක වෙළඳ මධ්‍යස්ථානය (1973-2001) බලන්න. ශ්‍රී ලංකාවේ ලෝක වෙළඳ මධ්‍යස්ථානය සඳහා ලෝක වෙළෙඳ මධ්‍යස්ථානය (කොළඹ) බලන්න. ලොව පුරා ඇති ලෝක වෙළඳ මධ්‍යස්ථාන සඳහා ලෝක වෙළඳ මධ්‍යස්ථාන ලැයිස්තුව බලන්න.
ලෝක වෙළඳ මධ්‍යස්ථානය යනු ඇමරිකා එක්සත් ජනපදයේ, නිව්යෝර්ක් ජනපදයේ, නිව්යෝර්ක් නුවර, පහල මෑන්හැටන් ප්‍රදේශයේ අර්ධ වශයෙන් නිමවා ඇති තවමත් ඉදිකෙරෙමින් පවතින ගොඩනැගිලි සංකීර්ණයකි. 2001 සැප්තැම්බර් 11 දින සිදුවූ සැප්තැම්බර් 11 ප්‍රහාර මගින් විනාශ වූ මුල් ලෝක වෙළඳ මධ්‍යස්ථානය ප්‍රතිස්ථාපනය කරමින් එම භූමියේම එම නමින්ම මෙම නව ගොඩනැගිලි සංකීර්ණය ඉදිකෙරේ. නැවත ඉදිකිරීම නිරීක්ෂණයට, භුමි සැලසුම් තරඟ සංවිධානයට සහ ස්මාරකය සැලසුම් කිරීමට 2001 නොවැම්බර් මාසයේදී පහල මෑන්හැටන් සංවර්ධන සංස්ථාව (Lower Manhattan Development Corporation - LMDC) ස්ථාපනය කරන ලදී. ඩැනියෙල් ලයිබ්ස්කයින්ඩ් විසින් ඉදිරිපත් කල මෙමරි ෆවුන්ඩේෂන්ස් සැලැස්ම, ප්‍රධාන සැලැස්ම ලෙස තෝරාගන්න ලදී; එහෙත් සුළු වෙනස්කම් වලට එය භාජනය විය. මෙම භුමියේ පළමුවෙන්ම ඉදිකර අවසන් කල නව ගොඩනැගිල්ල වුයේ 2006 මැයි මාසයේ විවෘත කල 7WTC ගොඩනැගිල්ලයි. ජාතික සැප්තැම්බර් 11 ස්මාරකය සහ කෞතුකාගාරයට අයත් ස්මාරකය 2011 සැප්තැම්බර් 11 දින විවෘත කරන ලද තර, කෞතුකාගාරය 2014 මැයි මාසයේදී විවෘත කරන ලදී. 1 වර්ල්ඩ් ට්‍රේඩ් සෙන්ටර් (1WTC) ගොඩනැගිල්ල 2014 නොවැම්බර් 3 දින විවෘත කරන ලදී. 4 වර්ල්ඩ් ට්‍රේඩ් සෙන්ටර් ගොඩනැගිල්ල 2013 නොවැම්බර් 13 දින විවෘත විය. 3 වර්ල්ඩ් ට්‍රේඩ් සෙන්ටර් ගොඩනැගිල්ල ඉදිකෙරෙමින් පවතින අතර, එය 2016 දි විවෘත කරනු ඇත. 2013 නොවැම්බර් මාසයේදී, සිල්ව(ර්)ස්ටයින් ප්‍රොපටිස් සමාගම සමග ඇතිකරගත් ගිවිසුමකට අනුව 2 වර්ල්ඩ් ට්‍රේඩ් සෙන්ටර් ගොඩනැගිල්ල මුල්‍යමය වශයෙන් ස්ථාවර වීමට තරම් භාහිර සමාගම් වලට බදු දෙන තෙක්, එහි උපරිම උසටම ඉදිකිරිම තාවකාලිකව අත්හිටුවා ඇත. 5 වර්ල්ඩ් ට්‍රේඩ් සෙන්ටර් ගොඩනැගිල්ල සංවර්ධනය කිරීම නිව්යෝර්ක් සහ නිව් ජර්සි වාරය අධිකාරිය විසින් භාරගෙන ඇත. එහෙත් එය ඉදිකිරිම ආරම්භ කරන හෝ අවසාන කරන දින වකවානු 2014 පෙබරවාරි වනවිටත් ප්‍රකාශයට පත් කොට නොතිබුණි.
ධම්ම සාකච්ඡා



දහම් චින්තා 
 ධම්ම චක්කපවත්තන සූත්‍රය.
 මහා සතිපට්ඨාන සූත්‍රය.
ආලවක සූත්‍රය.

බාහිර සබැඳි 
 සරල (ඉංග්‍රීසි) ජ්‍යත්‍යන්තර ධර්ම සාකච්ඡා මණ්ඩපය.
 Q & A
මද්දුම බණ්ඩාර

මද්දුම බණ්ඩාර අපේ ඉතිහාසයේ සඳහන් ව ඇති ළමා වීරයාය. ඔහු ඉපදුණේ මාතලේ දිස්ත්‍රික්කයේ ඇහැළේපොළ නම්ගමේය. ඔහු ගේ තාත්තා ඇහැළේපොළ අධිකාරම්තුමාය. අම්මා ඇහැළේපොළ කුමාරිහාමි ය. ඒ කාලයේ සිටි ශ්‍රී වික්‍රම රාජසිංහ රජ්ජුරුවන්ගේ මහාධිකාරම් තනතුර දරුවේ මද්දුම බණ්ජාර ගේ තාත්තා වන ඇහැළේපොළ අධිකාරම් තුමාය. මේ පවුලේ දරුවන් සතර දෙනෙක් සිටිය. ඔවු‍න්ගෙන් දෙවැනියා මද්දුම බණ්ඩාර යි. 
ඒ කාලයේ කන්ද උඩරට පාලනය කළ ශ්‍රී වික්‍රම රාජසිංහ රජු නිතර ම තම නිලමේ වරුන් ගැන සැකයේනුයි හිටියේ. තමා සිංහාසනයෙන් නෙරපා දමා රජකම ලබා ගනීවි කියලා ඔහුට බයක් තිබුණා. විශේෂයෙන්ම මද්දුම බණ්ඩාරගේ පියා ගැන ලොකු සැකයක් තිබුණා. ඒ රජතුමාට විරුද්ධ ව ඇහැළේපොළ අධිකාරම්  කැරැලි ගසනු ඇත කියාය. ඒ නිසා රජතුමා ඔහුට නොයෙකුත් විදියේ කරදර කළා.

මේ රජ්ජුරුවන්‍ට දවසක් හොඳටම තරහ ඇවිත්, ඇහැළේපොළ පවුලට හොඳ පාඩමක් උගන්වන්න ඕනෑ කියලා අදිටන් කර ගත්ත. ඇහැළේපොළ පවුලේ සියලු දෙනාට ම රජ මාළිගයට පැමිණ රජු බැහැ දකින් ලෙස කියා පණිවුඩයක් යැවුවා. මේ වන විටත් ඇහැළේපොළ අධිකාරම් තුමා නිවසේ සිටියේ නැහැ. එහෙත් නියමිත් දිනයේ මද්දුම බණ්ඩාරත්, අම්මාත්, අයියාත් , නංගීත් රජ වාසංට ආවා. මේ අය දක්කා ම රජ්ජුරුවෝ කොපයෙන් වෙවුලන්න ගත්තා.කිසිම වරදක් නැති ඇහැළේපොළ පවුලේ පිරිමි අය , හිස ගසා මරා දමන්නටත්, ගැහැණු අය දියේ ගිල්වා මරා දමන්නටත් රජ්ජුරුවෝ අණ කළා. රජ අණ අකුරටම ක්‍රියාත්මක වුණා.

මේ කණගාටුදායක ක්‍රියාව සඳහා තෝරා ගත්තේ මහනුවර දළදා මාළිගාව ඉදිරිපිට තිබෙන උයන. මද්දුම බණ්ඩා‍රගේ හා ඔහුගේ අයියාගේ හිස ගසා දමන දිනය ළංවුනා. මහ විශාල පිරිසක් මේ සිද්ධිය බලන්න රැස් වෙලා සිටියා. ඒ හැම දෙනාම බලා ගෙන සිටියේ හරි ම දුකකින් හා කණගාටුවකින්. රජවාසල වධකයා කඩුව අමෝරා‍ ගෙන ඉන්නවා. මද්දුම බණ්ඩාරත් පවුලේ අනෙක් අයත් දුක්මුසුව බලා ඉන්නවා. දංගෙඩියත් ඒ අසලම සූදානම් ව තියෙනවා. මුලින් ම මරණයට මුහුන දෙන්න තියෙන්නේ මද්දුම බණ්ඩාරගේ අයියා‍ට. ඔහු බයේ අම්මගේ ඇගේ එල්ලී ගෙන අඩනවා. අවුරුදු නවයක් වයස ඇති මද්දුම බණ්ඩාරගේ හිත දිරිමත් වුණා. වීරත්වයෙන් පිරී ගියා. මරණයට බය නැතිව මුහුණ දීමේ අමුතු ශක්තියක් ඔහු තුළ ඇති වූණා.

“අයියන්ඩී බිය නොවන්න. මැරෙන හැටි මම පෙන්වන්නම් ‍…..” කියලා දංගෙඩිය ළඟට ගියා . අත්දෙක පිටුපසට බැඳ‍ගෙන කෙළින් සිට ගත්ත. බියක් මුහුණේ ගෑවිලාවත් තිබුණේ නෑ.‍

“වධකය, එක කඩු පහරින් මගේ හිස වෙන් කරන්න …….” කියලා දංගෙඩියට ගෙල පෑවා. බලා හිටිය අය පුදුමයට පත් වුණා.“අපොයි” කියලා ඔළුවේ අත් ගසා ගත්තා.

වධක කඩු පහරින් මද්දුම බණ්ඩාරයන්ග හිස කදින් වෙන් වුණා. වීර සිංහල දරුවකුගේ උණුසුම් ලේ දහරා දංගෙඩිය පහළට රූටා වැටුණා.

මරණය ඉදිරියේ නොසැලුණු,සිංහල ලේ වල බලය ලොවට කියා පෑ, මේ පුංචි වීරයා එදා පටන් වීර මද්දුම බණ්ඩාර කියා ප්‍රසිද්ධ වුණා.අදත් අප ඔහු ආඩම්බරයෙන් සිහිපත් කරනවා. සෑම අවුරුද්දකම මැයි 17 දා මද්දුම බණ්ඩාර අනුස්මරණය කරනවා.මේ ළමා වීරයා සැමරීම ජාතික වීරයෙකුට කරන ගෞරවයකි.

මහනුවර දළදා මාළිගාව ඉදිරිපිට ඇති උයන වීර මද්දුම බණ්ඩාර උයන කියා නම් කළේ ඔහුට  උපහාරයක් වශයෙනි. එහි දී ඒ වීරයාගේ පිළිරුව දැක ගත හැකියි.
මයි ලව් ෆ්‍රොම් ද ස්ටාර්

මයි ලව් ෆ්‍රොම් ද ස්ටාර් (; වචනාර්ථයෙන්  තරු වෙතින් පැමිණි මා පෙම්බරා; චීන:来自星星的你 ; කෙමර්:សង្សារខ្ញុំជាមនុស្សភពផ្កាយ; බෙංගාලි: তারা থেকে এলে তুমি  ) යනු, ජෝසං රාජ වංශය සමයෙහිදී පෘථිවියට ගොඩ බැසි  සහ, වසර 400 කට පසුව, නූතන යුගයෙහි ඉහළ පෙලෙහි නිළියක් සමගින් ආලයෙන් වෙලෙන පිටසක්වල ජීවියෙක් පිළිබඳ,  දකුණු කොරියානු රූපවාහිනී කතා මාලාවකි. 2013 දෙසැම්බර් 18 දින සිට  2014 පෙබරවාරි 27 දක්වා බදාදා සහ බ්‍රහස්පතින්දා දින වල  පැය 21:55 ට කථාංග 21 ක් ඔස්සේ එස්බීඑස් තුලින් එය විකාශය කෙරිණි; නිෂ්පාදන සමාගම විසින්, කථාංග-20 කින් සමන්විත  මුල් කතාමාලාව, එක් කථාංගයකින් දීර්ඝ කලේ, නරඹන්නන්ගේ දැඩි ඉල්ලීමට ප්‍රතිචාර දැක්වීමක් වශයෙනි.

ජාත්‍යන්තර විකාශය

ආශ්‍රිත

රූපවාහිනී කතාමාලා
දකුණු කොරියානු රූපවාහිනි නාටකය
දකුණු කොරියානු රූපවාහිනිය තුල 2013 වසර
2013 වසරෙහි දකුණු කොරියානු රූපවාහිනී කතාමාලා මංගලාවතරණ
2014 වසරෙහි දකුණු කොරියානු රූපවාහිනී කතාමාලා කෙළවරවීම්
2010 ගණන් වල  දකුණු කොරියානු රූපවාහිනී කතාමාලා
අජිත් මාන්නප්පෙරුම

අජිත් මාන්නප්පෙරුම, (, ; උපත 25 ජුනි 1963) යනු ශ්‍රී ලාංකික දේශපාලඥයෙක් වන අතර ගම්පහ දිස්ත්‍රික්කය සඳහා සමගි ජන බලවේගය නියෝජනය කරමින් ශ්‍රී ලංකා පාර්ලිමේන්තුවේ මන්ත්‍රීවරයෙක්. ඔහු 2013 සිට 2020 දක්වා ගම්පහ දිස්ත්‍රික්කය සඳහා එක්සත් ජාතික පක්ෂය නියෝජනය කරමින් මන්ත්‍රීවරයෙකු ද විය. ඔහු හිටපු මහවැලි සංවර්ධන හා පරිසර රාජ්‍ය අමාත්‍ය, පරිසර නියෝජ්‍ය අමාත්‍ය සහ ගම්පහ නගරාධිපති.

ආශ්‍රිත

ජීවමාන ජනයා
ජීවත්වන්නෝ
ශ්‍රී ලාංකිකයෝ
සිංහල ජනයා
ලාංකික සිංහලයෝ
ලංකික දේශපාලනඥයෝ
එක්සත් ජාතික පක්ෂයෙහි දේශපාලනඥයන්
චරිත කතා
දෝව රජ මහා විහාරය

බණ්ඩාරවෙල පිහිටි දෝව රජ මහා විහාරය වලගම්බා යුගයට අයත් විහාරයක් බව සදහන්වේ. වළගම්බා රජු කලක් සැගවී සිටි සථානයක් ලෙස මෙය සැලකේ. මෙහි අඩි 38 ක ගල් ප්‍රපාතයෙහි කැටයම් කල අසම්පූර්ණ බුද්ධ ප්‍රතිමාවක් දක්නට ඇත. එසේම වලගම්බා රජු භාවිතා කල රහස් උමගක්ද මෙහි දක්නට ඇති අතර එහි අවසානයක් මේ දක්වා සොයාගෙන නැත. 
මෙම විහාරය බණ්ඩාරවෙල සිට බදුල්ල මාර්ගයේ කි.මී. 6 පමණ ගිය විට පිහිටා ඇත.

අමතර: 

දෝව රජමහා විහාරය බදුල්ල බන්ඩාරවෙල මාර්ගයේ බන්ඩාරවෙල නගරයට ආස්න්නව ප්‍රධාන මාර්ගය ආසන්නයේ සුන්දර ස්තානයක දෝව රජමහා විහාරය පිහිටා තිබේ.වලගම්බා රජු මෙම ස්තානයේ සැගවී සිටි බවටත්, විහාරයේ වැදුම් පිදුම් කල බවත් කියවේ. මෙහි ඇති විශේෂත්වය නම් මෙම ස්ථානය මාර්ගයට ආසන්නයේ පිහිටියද, එම ස්ථානයේ විහාරයක් ඇතැයි කිසිවෙකුටත් කිව නොහැකි ලෙස වඩාත් සූක්ශම ආකරයෙන් බෑවුමට වන්නට විහාරය නිර්මානය කර තිබේ. අවුරුදු 2105ක් පැරණි විහාරයකි. මෙම විහාරය සියවටක සහ අග්ඝෝර යන යක්ෂ සෙන්පතියන් විසින් හැදූ විහාරයකි.එම යක්ෂ සෙන්පතිවරුන්ගේ චිත්‍ර 2ක් විහාරස්තානයට ඇතුල් වීමේ දොරටුව දෙපස දැක ගත හැකිය. විහාර මන්දිරයට ඇතුලු වීමීදී දක්නට ලැබෙන ගල් උලුවස වසර 1800ක් පමන පැරනිය. විහාර මන්දිරයේ චිත්‍ර වලගම්බා සමය මෙන්ම මහනුවර යුගයට අයත්ය.විහාර මන්දිරයේ පලමු කොටසේ බිත්ති මත වසර 400ක් පැරැනි තේලපත්ත ජාතකය, ධර්මපාල ජාතකය මෙන්ම වෙස්සන්තර ජාතකය ශාක සාර භාවිතයෙන් සිත්තම් කර තිබේ. මකර තොරන ක්‍රි ව 1880 නිර්මානය කර තිබේ. මකර තොරනේ මකරා නිර්මානය කර ඇත්තේ සත්වයන් 07 දෙනෙක් ආශ්‍රයෙනි.ඇස් දෙක වදුරා, කට කිබුලාගෙ, පිහාටු මොනරාගෙ, කලුල් දෙක සින්හයාගෙ, බඩ මාලුවාගෙ.හොඩය අලියගෙ, කන් දෙක ඌරගෙ නි. වෘෂභකුන්ච එසෙම මෙම විහාරස්තානය්දී පමනක් දැක ගත හැකි වෘෂභකුන්ච නැමැති සිතුවම මෙහිදී දැක ගත හැකිය. වෘෂභකුන්ච යනු එක් පසකින් බැලූ කල ඇතකුද, අනෙක් පසින් බැලූ කල ගවයකුද දැක ගත හැකි සිතුවමකි. මෙම සත්වයින් දෙදෙනාගේ සම්මිශ්‍රනයෙන් මෙමම වෘෂභකුන්ච සිතුවම නිර්මානය කර තිබේ. මහනුවර යුගයේ මෙන්ම අනුරාධපුර යුගයේ නිර්මානය කල බුදු පිලිම වහන්සේලා විහාර මන්දිරයේ දෙවනි කොටස තුල දැක ගත හැකිය.වලගම්බා රජු මෙම විහාරයේ සැගවී සිටි සමයේ මෙම ස්ථානයේ පිහිටි ගලෙහි අඩි 36ක් උස හිටි පිලිම වහන්සෙ නමක් අඹා තිබේ. මෙම පිලිමය වසර 2105ක් පැරනිය පිලිම නිර්මානය කිරීමේදී පෙර කියූ යක්ෂයින්ගේ මෙන්ම එකල වූ යෝදයින්ගේද සහය ලබා ගත් බවද ජනප්‍රවාදයේ කියවෙ.මෙම හිටි පිලිම වන්සේ නිර්මානය කිරීමේදී පලන්චියට ගත් ලීයක් මහ ගසක් ලෙස පිලිමයට යාබදින් දැක ගත හැකිය. වලගම්බා රජු මෙම විහාරස්තානයේ සැග සිටි කාලයේ සතුරන්ගෙන් බේරී පලා යාමට මෙහි වූ උමන් මාර්ගයන් භාවිතයට ගත් බව කියවේ. මෙම උමන් මාර්ගය රාවනා රජු විසින් නිර්මානය කල අතර රාවනා රජුද භාවිතයට ගන්න ලදි. මෙම උමන් මාර්ග මගින් රාවන ඇල්ලේ විහාරයට මෙන්ම ඇල්ල වැල්ලවාය පාරේ රක්කිතාකන්ද රජමහා විහාරයට, හාලි හාලිඇල බොපත් විහාරයටද පහසුවෙන් යා හැකිව තිබින. විහාර මන්දිරයේ උමන් මාර්ගයට පිවිසෙන ස්ථානයට ආසන්නයේ රජු විසින් කුඩා චයිත්යයක් සාදවා වැදුම් පිදුම් කල බවද කියවේ. එම චයිත්යය අදද දැක ගත හැකිය. වලගම්බා රජු සතුරන්ගෙන් සැගවී මෙම ස්ථානයේ සේනා සංවිධානය කල බවද කියවේ. දෝව රජමහා විහාරයට ආසන්නයෙන් බදුළු ඔය මනරම්ව ගලා බසී.මෙම විහාරස්තානයේ නාගරාජයෙක් වෙනුවෙන් සෑම සැප්තැම්බර් මසකම පූජවක් පවත්වයි. විටෙක ඝන අව් රශ්මියෙන් කර වන පොලොව, මොහොතකින් සුදු සේද සලුවකින් වැසී යයි, එවන් සුන්දර පරිසරයක පිහිටි පුද බිමට ඔබත් දිනය එන්න වැලළුනු උරුමයන් දැක ගන්න. 

Info from ශාලක මිල්ලෑවගේ

Suලාශ්‍ර

රජමහා විහාර
බදුල්ල දිස්ත්‍රික්කයේ බෞද්ධ සිද්ධස්ථාන‎
බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
රම්බොඩ

රම්බොඩ යනු ශ්‍රී ලංකාවේ මධ්‍යම පළාතේ නුවරඑළිය දිස්ත්‍රික්කය තුල පිහිටි ගම්මානයකි.

ශ්‍රී ලංකාවේ නගර සහ ගම්මාන